钦定古今图书集成/历象汇编/岁功典/第004卷 > 《素问》 > 《宝命全形论篇》
## 钦定古今图书集成/历象汇编/岁功典/第004卷 > 《素问》 > 《宝命全形论篇》

“人能应四时”者，天地为之父母。

〈注〉王冰曰：“人能应四时和气而养生者，天地恒畜养之，故为父母。”

“天有阴阳”，人有“十二节。”

〈注〉《邪客篇》曰：“岁有十二月，人有十二节。”《生气通天论》曰：“夫自古通天者，生之本，本于阴阳。天地之间，六合之内，其气九州、九窍、五藏十二节皆通乎天气。十二节者，手足之十二大节也。盖天有阴阳寒暑以成岁，人有十二节，以合手足之三阴三阳十二经脉以应天之十二月也。”

能经“天地阴阳之化者，不失四时；知《十二节》之理”者，
圣智不能欺也。

〈注〉言能经理天地阴阳之造化者，不失四时之运行，知十二经脉之理，而合于天之阴阳，惟圣智者能之，又何欺之有。